**PREDMET ZÁKAZKY**

1. Názov predmetu zákazky: **„Špeciálne ochranné prostriedky\_DNS“**
2. Lehota plnenia: DNS sa vytvára na obdobie 48 mesiacov od jeho zriadenia, alebo do vyčerpania celkovej predpokladanej hodnoty DNS, ktorá je: 14 698140,00 €. Lehota plnenia  závis od situácie , ktorá nastane skôr.
3. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb verejného obstarávateľa. Rovnako objem konkrétnych zákaziek zadávaných v rámci dynamického nákupného systému, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci dynamického nákupného systému. Tovar bude dodávaný v rozsahu a v závislosti od potrieb verejného obstarávateľa, podľa podrobného opisu v každej konkrétnej zákazke. Záujemca (ďalej tiež ako „Dodávateľ“) sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
4. Predmetom zákaziek zadávaných v dynamickom nákupnom systéme (ďalej ako „DNS“) je dodávka predovšetkým špeciálnych ochranných prostriedkov, ktoré sú bežne dostupné na trhu a ktoré sú zaradené podľa spoločného slovníka obstarávania (ďalej ako „CPV“) najmä v nasledujúcom rozsahu:

35113200-1 Ochranné vybavenie proti nukleárnym, biologickým, chemickým a radiačným prostriedkom

35113400-3 Ochranné a bezpečnostné odevy

35113410-6 Odevy na biologickú alebo chemickú ochranu

35111100-6 Dýchacie prístroje pre požiarnikov

39550000-2 Netkané výrobky

18424300-0 Jednorazové rukavice

33141420-0 Chirurgické rukavice

33140000-3 Zdravotnícky spotrebný materiál

33735000-1 Špeciálne okuliare

33735100-2 Ochranné okuliare

1. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva“). Presná špecifikácia predmetu zákazky bude uvedená v príslušnej v rámci zadávania konkrétnej zákazky, pričom môže obsahovať tovar alebo tovary s inými technickými špecifikáciami, ktoré sú bežne dostupné na trhu a sú najmä v rozsahu CPV uvedené v bode 4.
2. Verejný obstarávateľ predpokladá zadávanie konkrétnych zákaziek prostredníctvom DNS najmä na tieto tovary:

|  |  |
| --- | --- |
| **P.č.** | **Názov tovaru** |
| 1. | Respirátor FFP3 s ventilom |
| 2. | Respirátor FFP3 bez ventilu |
| 3. | Respirátor FFP2 s ventilom |
| 4. | Respirátor FFP2 bez ventilu |
| 5. | Jednorazové rúško |
| 6. | Rukavice jednorazové nitrilové nepudrované |
| 7. | Rukavice jednorazové latexové pudrované |
| 8. | Polomaska bez filtrov |
| 9. | Filter do polomasky |
| 10. | Ochranné okuliare utesnené, číre |
| 11. | Protibiologický overal s kapucňou |
| 12. | Návleky na členkovú obuv |
| 13. | Protišmykové gumené pracovné rukavice cat. III |
| 14. | Protišmykové jednorazové nitrilové rukavice cat. III |

1. Výzva na zadávania konkrétnej zákazky bude obsahovať druh, množstvo tovarov a miesta plnenia kde sa budú tovary dodávať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie, Výzva bude obsahovať aj informácie o podmienkach poskytovateľa finančných prostriedkov. Súčasťou Výzvy budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky v rámci konkrétnej zákazky bude realizovaný a dodávaný na profesionálnej úrovni v súlade s platnými právnymi predpismi.
2. Hlavné miesto dodania predmetu zákazky: ***Ústredný sklad Ministerstva vnútra SR , Príboj 560, 976 13 Slovenská Ľupča***. Konkrétne miesta dodania predmetu konkrétnych zákaziek zadávaných v rámci DNS budú uvedené v príslušnej Výzve ..
3. Požadovaný termín dodania je minimálne 30 dní a maximálne 90 kalendárnych dní. Konkrétny termín bude uvedený v príslušnej Výzve.
4. Verejný obstarávateľ si vyhradzuje právo prevziať iba tovar nový, zabalený v neporušených pôvodných obaloch výrobcu, funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar. Tovar nesmie byť recyklovaný, repasovaný, renovovaný a ani iným spôsobom modifikovaný
5. Verejný obstarávateľ má právo v prípade pochybností si vyžiadať vzorku ktorejkoľvek časti zákazky na otestovanie, čo je dodávateľ povinný poskytnúť do päť (5) pracovných dní.
6. Ak má verejný obstarávateľ odôvodnenú pochybnosť o tom, ž dodaná vzorka nezodpovedá požadovanej špecifikácií, dodávateľ zabezpečí preukázanie zhody z ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať.
7. Verejný obstarávateľ požaduje na dodaný tovar minimálne 24 mesačnú záručnú dobu s tým, že v konkrétnej zákazke môže byť uvedená aj dlhšia záručná doba. Pri uplatnení reklamácie je dodávateľ povinný predmet zákazky prevziať v sídle verejného obstarávateľa na vlastné náklady.